Mann og kvinne kritisk skadet etter bilulykke
En person ble fastklemt etter at en personbil og en liten lastebil kolliderte søndag ettermiddag. I personbilen satt det to voksne og et barn, og situasjonen er kritisk for de voksne som ble sendt med ambulanse til Haukeland. Barnet er kjørt til legevakten, men omfanget av skadene er foreløpig uvisst, skriver Politiet i Hordaland i en pressemelding. Føreren av lastebilen er også sendt til legevakten, men virker ifølge politiet uskadet. Han skal ha klaget over smerter i brystet. Biltilsynet og krimteknisk vil foreta undersøkelser, så veien blir stengt en god stund. Klokken 13.58 melder politet om at ett felt er åpnet og det er manuell dirigering forbi ulykkesstedet.
En mann og en kvinne er sendt til Haukeland sykehus etter en alvorlig trafikkulykke på Sotra utenfor Bergen.